Ir-Regolament tal-Kummissjoni (KE) Nru 741/2004
tal-21 ta' April 2004
li jistabbilixxil-kwantitajiet allokati lill-importaturi mill-kwota kwantitattivi tal-Komunità dwar ċerti prodotti li oriġinaw mir-Repubblika taċ-Ċina ridistribwiti permezz ta' Regolament (KE) Nru 308/2004
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 427/2003 [1] tat-3 ta' Marzu 2003 dwar mekkaniżmu transitorju speċifiku ta' salvagwardjar fuq importi li oriġinaw mir-Repubblika taċ-Ċina u li jemenda ir-Regolament (KE) Nru 519/94 dwar regoli komuni għal importi minn ċerti pajjiżi terzi.
Wara li kkunsidrat ir-Regolament tal-Kunsill (KE) Nru 520/94 [2] tas-7 ta' Marzu 1994 li jistabbilixxi proċedura tal-Komunità għal amministrazzjoni ta' kwoti kwantitattivi u b'mod partikolari l-Artikolu 9 u 13 tiegħu,
Wara li kkunsidrat ir-Regolament tal-Kummissjoni (KE) Nru 308/2004 [3] ta' l-20 ta' Frar 2004 li jirridistribwixxi l-porzjonijiet mhux użati ta' kwota kwantitattivi dwar ċerti prodotti li oriġinaw mir-Repubblika taċ-Ċina, u b'mod partikolari l-Artikolu 6 tiegħu,
Billi:
(1) Regolament (KE) Nru 308/2004 stabbilixxa l-porzjon ta' kull kwota ikkonċernata irriservata għal importaturi tradizzjonali u dawk mhux tradizzjonali u l-kondizzjonijiet u l-metodi għall-parteċipazzjoni fl-allokazzjoni tal-kwantitajjiet disponibbli. Importaturi ressqu applikazzjonijiet għal liċenzi ta' importazzjoni ma' l-awtoritajiet nazzjonali kompetenti bejn il-21 ta' Frar 2004 u t-15.00, ta' l-10 ta' Marzu, ħin ta' Brussel, bi qbil ma' l-Artikolu 3 tar-Regolament (KE) Nru 308/2004.
(2) Il-Kummissjoni irċeviet mill-Istati Membri, skond l-Artikolu 5 tar-Regolament (KE) Nru 308/2004,id-dettalji tan-numri u l-volum aggregat ta' applikazzjonijiet ta' liċenzi ta' importazzjoni mogħti u l-volum totali importat minn importaturi tradizzjonali fis-snin ta' referenza fl-1998 jew 1999.
(3) Il-Kummissjoni hija kapaċi, fuq il-bażi ta' dik l-informazzjoni, sabiex tistabbilixxi kriterji kwantitattivi uniformi permezz ta' liema l-awtoritajiet nazzjonali kompetenti jissodisfaw applikazzjonijiet għal liċenzi mogħtija minn importaturi fl-Istati Membri għall-kwota kwantitattivi ridistribwiti permezz tar-Regolament (KE) Nru 308/2004.
(4) Stħarriġ tal-figuri mogħtija mill-Istati Membri turi li l-volum aggregat ta' applikazzjonijiet mogħtija minn importaturi transitorji għal prodotti msemmija fl-Anness I ta' dan ir-Regolament jeċċedi l-porzjon tal-kwota reservata għalihom.. L-applikazzjonijiet għandhom għalhekk jintlaħqu permezz ta' l-applikazzjoni tar-rata ta' tnaqqis uniformali murija fl-Anness I ta' l-importazzjoni, espress f'termini ta' volum, ta' kull importatur fil-perjodu referut.
(5) Stħarriġ tal-figuri mogħtija mill-Istati Membri turi li l-volum aggregat ta' applikazzjonijiet mogħtija minn importaturi mħux tradizzjonali dwar il-prodotti msemmija fl-Anness I ta' dan ir-Regolament teċċedi jew hija aktar baxxa mill-porzjon tal-kwota kwota reservata għalihom. L-applikazzjonijiet għandhom għalhekk jintlaħqu permezz ta' l-applikazzjoni tar-rata ta' tnaqqis uniformali murija fil-Anness I ta' l-ammonti mitluba minn kull importatur, kif limitat permezz tar-Regolament (KE) Nru 308/2004
(6) Kwantitajiet mhux meħuda minn importaturi li mhumiex tradizzjonali kienu trasferiti għal importaturi tradizzjonali,
ADOTTAT DAN IR-REGOLAMENT:
Artikolu 1
Bi tweġiba għal aplikazzjonijiet tal-liċenzi rigward prodotti li oriġinaw mir-Repubblika taċ-Ċina msemmija fil-Anness I mogħti minn importaturi tradizzjonali, l-awtoritajiet nazzjonali kompetenti għandhom jallokaw kull importatur kwantità ugwali ma' l-importazzjoni tiegħu għall-1998 jew 1999, aġġustata permezz tar-rata ta' tnaqqis speċifikata fl-imsemmi l-Anness I għal kull kwota.
Fejn l-użu ta' dan il-kriterju kwantitattiv jirrekjedi l-allokazzjoni ta' ammont akbar minn dak applikat, il-kwantità allokata għandha tkun limitata għal dik speċifikata fil-applikazzjoni.
Artikolu 2
Bi tweġiba għal aplikazzjonijiet tal-liċenzi rigward prodotti li oriġinaw mir-Repubblika taċ-Ċina msemmija fil-Anness II mogħti minn importaturi non-transitorji, l-awtoritajiet nazzjonali kompetenti għandhom jallokaw għal kull importatur kwantità ugwali ma' l-ammont mitlub fil-limiti stabbiliti mir-Regolament (KE) Nru 308/2004, aġġustat permezz tar-rata ta' tnaqqis speċifikata fl-imsemmi l-Anness I ta' kull kwota.
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
Magħmul fi Brussel, fil-21 ta' April 2004.